pythainlp/thai-wiki-dataset-v3 huggingface dataset:
.pro

.pro เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า professional
รีจิสทรีโปร (RegistryPro) ได้บรรลุข้อตกลงกับ ICANN เมื่อเดือนพฤษภาคม พ.ศ. 2545 ในการเปิดใช้งานโดเมน .pro และเริ่มเปิดใช้งานได้ในเดือนมิถุนายน 2547 โดยในช่วงนั้นยังจำกัดการใช้งาน ให้เฉพาะนักกฎหมาย นักบัญชี แพทย์ และวิศวกร ในประเทศสหรัฐอเมริกา, แคนาดา, สหราชอาณาจักร, ฝรั่งเศส และเยอรมนี ที่จะจดทะเบียนโดเมนเนมใน .pro ได้ ต่อมาเดือนกันยายน 2551 เริ่มอนุญาตให้ผู้เชี่ยวชาญ (professional) ที่ได้รับการรับรองจากรัฐบาลของประเทศต่าง ๆ ทั่วโลก จดทะเบียนโดเมนเนมใน .pro ได้
ในปี 2555 Afilias Limited เข้าครอบครองกิจการรีจิสทรีโปร และตั้งแต่วันที่ 16 พฤศจิกายน 2558 เป็นต้นมา กฎข้อบังคับเกี่ยวกับคุณสมบัติผู้ขอจดทะเบียนโดเมน .pro นั้นได้ถูกยกเลิก ทำให้บุคคลทั่วไป บริษัท องค์กร หรือกลุ่มใด ๆ ก็สามารถจดทะเบียนโดเมนที่เป็น .pro ได้ตั้งแต่นั้นเป็นต้นมา
==อ้างอิง==
โดเมนระดับบนสุด
Toppdomän#Generiska toppdomäner
.travel

.travel เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต แสดงถึงวัตถุประสงค์ในตอนเริ่มแรกว่าใช้สำหรับตัวแทนด้านการท่องเที่ยว
โดเมนระดับบนสุด
Toppdomän#Generiska toppdomäner
ลีเบรอวีล

ลีเบรอวีล (Libreville) เป็นเมืองหลวงของประเทศกาบอง ก่อตั้งขึ้นเมื่อปี ค.ศ. 1849 มีประชากร 578,156 คน (ณ วันที่ 1 มกราคม ค.ศ. 2005) เป็นเมืองที่ใหญ่ที่สุดของประเทศและเป็นท่าเรือของแม่น้ำ Komo ที่อยู่ใกล้อ่าวกินีซึ่งเป็นศูนย์กลางของการค้าไม้
พื้นที่นี้เป็นที่อยู่อาศัยของชาวมปองเว นับตั้งแต่ก่อนที่ฝรั่งเศสจะได้ดินแดนนี้ในปี 1839 ต่อมาเป็นคณะเผยแผ่ศาสนาคริสเตียนชาวอเมริกัน และเป็นสถานที่ตั้งถิ่นฐานใหม่ของทาส ก่อนที่ลีเบรอวีลจะกลายเป็นเมืองท่าหลักของอาณานิคมอิเควทอเรียลแอฟริกาของฝรั่งเศส เมื่อถึงกาบองได้รับเอกราชในปี 1960 เมืองนี้กลายเป็นศูนย์กลางการค้าและศูนย์กลางการปกครองย่อยที่มีประชากร 32,000 คน ตั้งแต่ปี 1960 ลีเบรอวีลเติบโตขึ้นอย่างรวดเร็ว และปัจจุบันเป็นที่อยู่อาศัยของประชากรหนึ่งในสามของประเทศ
เมืองหลวงในทวีปแอฟริกา
เมืองในประเทศกาบอง
ทีนเอจมิวแตนต์นินจาเทอร์เทิลส์: สแมชอัป

ทีนเอจมิวแตนต์นินจาเทอร์เทิลส์: สแมชอัป (Teenage Mutant Ninja Turtles: Smash-Up) เป็นเกมต่อของสู้ซีรีส์เต่านินจา สำหรับวิดีโอเกมคอนโซลระบบวี และเพลย์สเตชัน 2 เกมได้รับการพัฒนาโดยเกมอาตส์ ซึ่งเป็นบริษัทพัฒนาเกมญี่ปุ่น ที่ได้เคยร่วมงานในช่วงก่อนหน้านี้กับเกมซูเปอร์สแมชบราเธอร์บรอวล์ รวมถึงอดีตสมาชิกหลายรายของทีมนินจา ที่ซึ่งก่อนหน้านี้ทำงานให้กับนินจาไกเด็น II และชื่อเต็มของเกมทีนเอจมิวแตนต์นินจาเทอร์เทิลส์: สแมชอัป ได้รับการประกาศขึ้น ณ วันที่ 23 มกราคม ค.ศ. 2009 โดยตัวเกมไม่ได้มีส่วนผูกติดอยู่กับขบวนการเต่าที่ได้รับลิขสิทธิ์อยู่ก่อนหน้านี้ และยังมีรูปแบบที่คล้ายกับ นินจาเต่า 4 กระดองรวมพลังประจัญบาน ซึ่งเป็นภาพยนตร์คอมพิวเตอร์แอนิเมชัน ค.ศ. 2007
== การตอบรับ ==
การตอบรับของเกมโดยทั่วไปเป็นลักษณะที่หลากหลาย ในขณะที่ได้รับการยกย่องในโหมดออนไลน์ นี่เป็นแนวความคิดที่แยกออกมาจากซูเปอร์สแมชบราเธอร์บรอวล์ เว็บไซต์ไอจีเอ็นได้ประเมินทีนเอจมิวแตนต์นินจาเทอร์เทิลส์: สแมชอัป นี้ไว้ที่ 7 คะแนนเต็ม 10 โดยกล่าวว่าเป็นเวอร์ชันโคลนนิงของสแมชบราเธอร์ แต่ก็ทำให้ผู้เล่นต้องการที่จะเล่นสแมชบราเธอร์แทน
เว็บไซต์เกมสปอทยังได้ให้เกมนี้อยู่ที่ 7 คะแนนเต็ม 10 โดยกล่าวว่ามีระบบการต่อสู้ที่ดีและมีเนื้อหาที่หนักแน่น แต่ขาดการปรับแต่งให้แพรวพราวให้สมกับชื่อเรื่อง ส่วนผู้ที่ชื่นชอบการ์ตูนซีรีส์นี้ กลับมีปฏิกิริยาในเชิงลบต่อบัญชีรายการ ซึ่งมีขนาดเล็กกว่าอย่างน่าสังเกตเมื่อเทียบกับซูเปอร์สแมชบราเธอร์บรอวล์ และตารางเลือกตัวละครก็ปรากฏให้เห็นเฉพาะที่มีในซีรีส์การ์ตูน ค.ศ. 2003 เท่านั้น ในขณะที่ตัวละครจากซีรีส์ 1987 และในฉบับภาพยนตร์นั้นกลับถูกละเลย
== อ้างอิง ==
== แหล่งข้อมูลอื่น ==
Official Website
Game Development Blog 
วิดีโอเกมที่ออกวางจำหน่ายในปี พ.ศ. 2552
เกมสำหรับนินเท็นโดวี
เกมสำหรับเพลย์สเตชัน 2
วิดีโอเกมแอ็กชันผจญภัย
วิดีโอเกมต่อสู้
เกมต่อสู้สามมิติ
วิดีโอเกมที่มีตัวละครเอกหญิง
ลิมโบ

ในเทววิทยาคริสตจักรคาทอลิก ลิมโบ (Limbo, limbus), ขอบหรือพรมแดน หมายถึง "ขอบ" นรก) เป็นความคิดทางทฤษฎีเกี่ยวกับสภาพหลังความตายของผู้ที่เสียชีวิตในบาปกำเนิดโดยไม่ได้ถูกส่งไปยังนรก ลิมโบมิใช่คำสอนอย่างเป็นทางการของคริสตจักรโรมันคาทอลิกหรือนิกายอื่นของศาสนาคริสต์
== แหล่งข้อมูลอื่น ==
สถานที่หลังความตาย
สาธารณรัฐคาเรเลีย

สาธารณรัฐคาเรเลีย (Republic of Karelia) หรือ สาธารณรัฐคาเรลียา (Респу́блика Каре́лия; คาเรเลีย: Karjalan tazavaldu; Karjalan tasavalta; เวปส์: Karjalan Tazovaldkund) เป็นสาธารณรัฐในประเทศรัสเซีย ตั้งอยู่ทางตะวันตกเฉียงเหนือของประเทศส่วนที่อยู่ในทวีปยุโรป มีเมืองหลวงคือ เปโตรซาวอดสค์ มีประชากร 643,548 คน (ค.ศ. 2010) มีลักษณะภูมิประเทศคล้ายประเทศฟินแลนด์ ประกอบด้วยภูเขาเตี้ย ๆ มีทะเลสาบ ที่ลุ่มชื้นแฉะและธารน้ำอยู่ทั่วไป
คาเรเลียจัดตั้งขึ้นเป็นรัฐอิสระในยุคกลาง จนตกอยู่ใต้อำนาจของสวีเดนในคริสต์ศตวรรษที่ 17 รัสเซียได้ผนวกเข้ากับดินแดนของตนและตั้งเป็นสาธารณรัฐปกครองตนเองสังคมนิยมโซเวียตคาเรเลียในสหภาพโซเวียตเมื่อ ค.ศ. 1923 จากผลสงครามรัสเซีย-ฟินแลนด์ระหว่าง ค.ศ. 1939-1940 ฟินแลนด์ต้องเสียดินแดนบางส่วนให้กับสหภาพโซเวียต จึงมีการจัดตั้งสาธารณรัฐสังคมนิยมโซเวียตคาเรเลีย-ฟินแลนด์แทนสาธารณรัฐปกครองตนเองสังคมนิยมโซเวียตคาเรเลีย ในช่วงสงครามโลกครั้งที่สอง เยอรมนีและฟินแลนด์เข้ายึดครองบางส่วนของสาธารณรัฐนี้ จนยกเลิกสาธารณรัฐสังคมนิยมโซเวียตคาเรเลีย-ฟินแลนด์ ในปี ค.ศ. 1956 และเปลี่ยนมาเป็นสาธารณรัฐปกครองตนเองสังคมนิยมโซเวียตคาเรเลียอีกครั้ง จนเปลี่ยนสภาพเป็นสาธารณรัฐหนึ่งของรัสเซียหลังสหภาพโซเวียตล่มสลายลงในปี ค.ศ. 1991
== อ้างอิง ==
คาเรเลีย
รัฐและดินแดนที่ก่อตั้งในปี พ.ศ. 2499
แคนซัสซิตี (รัฐมิสซูรี)

แคนซัสซิตี (Kansas City) เป็นเมืองที่ใหญ่ที่สุดของรัฐมิสซูรี ในเคลย์เคาน์ตี แพลตต์เคาน์ตีและแจ็กสันเคาน์ตี ของสหรัฐอเมริกา ครอบคลุมพื้นที่ 318 ตร.ไมล์ (820 ตร.กม.) จากข้อมูลปี ค.ศ. 2010 มีประชากร 459,787 คน และในเขตมหานครมีประชากร 2.1 ล้านคน มีการตั้งถิ่นฐานอย่างถาวรตั้งแต่ ค.ศ. 1821 ต่อมาเจริญเติบโตจนกลายเป็นนิคมแห่งเวสต์พอร์ต ซึ่งจัดตั้งขึ้นใน ค.ศ. 1833 และกลายเป็นเมืองชื่อ ทาวน์ออฟแคนซัส ใน ค.ศ. 1838 เปลี่ยนชื่อเมืองเป็น ซิตีออฟแคนซัส และเปลี่ยนเป็นชื่อปัจจุบันในปี ค.ศ. 1889
เมืองเป็นที่รู้จักด้านเพลงแนวแจ๊ซและบลูส์ เช่นเดียวกับอาหาร ที่เป็นที่รู้จักอย่าง บาร์บีคิวสไตล์แคนซัสซิตี
== อ้างอิง ==
แคนซัสซิตี
อู๋ จื่อซฺวี

อู๋ จื่อซฺวี เกิดในยุคชุนชิว เป็นลูกชายของหงอเสีย และเป็นน้องชายของหงอเสียง แต่เดิมเขาเป็นขุนนางในเมืองฌ้อ โดยมีตำแหน่งเป็นอาจารย์ของไทจูเกี๋ยน (太子建) เมื่อบิดาและพี่ชายของเขา ถูกฮุยบอเก๊กใส่ความหาว่า ทั้งสองรับสินบนมาจากเมืองจิ้นเพื่อหวังโจมตีเมืองฌ้อ จนถูกประหารชีวิต เขาได้หลบหนีการจับกุมและได้รับความช่วยเหลือจากซินเปาสู่ จากนั้นพาไทจูเกี๋ยนไปอยู่ที่เมืองเตง แต่ทว่าไทจูเกี๋ยนก็ถูกสั่งประหารโดยเตงเติ้งก๋ง เนื่องด้วยไทจูเกี๋ยนคิดเป็นไส้ศึกให้กับเมืองจิ้นเพื่อหวังจะมาโจมตีเมืองเตง ทำให้เขาต้องพาบุตรชายของไทจูเกี๋ยนคือ ก๋งจูเซ่ง หนีไปยังเมืองหงอ
ตอนที่เขากับก๋งจูเซ่งหนีไปยังเมืองหงอนั้น ในนิยายเลียดก๊กกล่าวไว้ว่า เขาได้รับความช่วยเหลือจากหมอตงโกก๋ง (东皋公) กับชาวประมงชื่อยี่เตียงหยิน และผู้หญิงนิรนามนางหนึ่งที่ไม่ทราบชื่อ โดยหมอตงโกก๋งได้ให้เขาหลบซ่อนตัวจากทหารเมืองฌ้อ ส่วนยี่เตียงหยินกับผู้หญิงนิรนามก็ช่วยหาข้าวให้เขากับก๋งจูเซ่งได้กิน จากนั้นทั้งสองคนก็ได้ถึงเมืองหงอ หงออ๋องเหลียวก็อนุญาตให้ชุบเลี้ยง เมื่อได้มาอยู่ในเมืองหงอ เขาก็ได้เป็นเพื่อนกับจวนจูและอุปราชกีก๋อง มีเรื่องเล่าว่า เมื่อเขามาถึงเมืองหงอนั้น สีผมก็เริ่มเปลี่ยนเป็นสีขาว จึงสันนิษฐานว่าเขาอาจมีความเครียดระหว่างการหลบหนีเป็นเวลานาน
ต่อมาเขาได้ร่วมมือกับจวนจูและอุปราชกีก๋อง ได้วางแผนลอบสังหารอ๋องเหลียวเป็นผลสำเร็จ อุปราชกีก๋องจึงได้ปกครองเมืองหงอ เมื่อกีก๋องต้องการจะโจมตีเมืองฌ้อ เขาได้เสนอชื่อซุนบู๊ให้เป็นแม่ทัพใหญ่ คอยคิดกลยุทธ์สำหรับการศึกทั้งปวง จากนั้นเขาได้เป็นหนึ่งในขุนพลที่ยกทัพไปปราบเมืองฌ้อ ทางเมืองฌ้อได้ส่งซิมมีทรุดคอยต้านทานการโจมตีของเมืองหงอ แต่พ่ายแพ้และเมืองหลวงก็ถูกยึด ฌ้อเจียวอ๋องซึ่งเป็นผู้นำของเมืองฌ้อในตอนนั้นได้หลบหนีไป มีเรื่องเล่าอีกว่า เมื่อเมืองหลวงของฌ้อถูกยึดได้แล้ว เขาก็ได้เดินทางไปยังสุสานของฌ้อเพงอ๋อง (อดีตเจ้านายของเขา) และสั่งให้ทหารทำการขุดสุสาน เมื่อเจอศพของฌ้อเพงอ๋อง เขาก็เกิดความโกรธแค้นเนื่องด้วยฌ้อเพงอ๋องเคยเชื่อคำยุยงของฮุยบอเก๊กจนสั่งประหารพ่อและพี่ชายของเขา เขาได้คว้ากระบองมาและทุบศพของฌ้อเพงอ๋องจนแหลกละเอียด
ต่อมา เมืองอวดกับเมืองหงอก็ได้ทำศึกกัน ปรากฏว่ากีก๋องได้รับบาดเจ็บเป็นแผลบาดทะยักเสียชีวิต ลูกชายของกีก๋องคือฮูเฉจึงได้ครองเมืองหงอต่อจากบิดา เมื่อครั้นหงออ๋องฮูเฉมีชัยชนะเหนืออวดอ๋องเกาเจียน เขาได้เสนอให้กำราบเมืองอวดให้ราบคาบ แต่ฮูเฉได้ปฏิเสธคำแนะนำของเขา แต่ไปรับคำแนะนำของเป๊กพีแทน เมื่อเกาเจียนสามารถฟื้นฟูแคว้นได้ด้วยความช่วยเหลือของฮวมเล้และบุนจง หงอจูสู่ก็พยายามเตือนให้เตรียมการระมัดระวัง แต่ฮูเฉก็ปฏิเสธอีก จนสุดท้ายฮูเฉจึงบังคับให้เขากระทำการฆ่าตัวตาย
ก่อนที่เขาจะตาย เขาได้สั่งลูกน้องว่า "ถ้าข้าตายแล้ว เจ้าจงควักเอาลูกตาของเราทั้งสองข้างไปติดไว้ที่บานประตูเมืองฝ่ายตะวันออก เราจะขอดูกองทัพเมืองอวดทำลายเมืองหงอ" ครั้นสั่งเสียเสร็จ ก็เอากระบี่เชือดคอตาย จากนั้นอีก 11 ปีต่อมา เกาเจียนก็ทำลายเมืองหงอได้สำเร็จ ส่วนฮูเฉก็ได้ฆ่าตัวตายที่เขาอุยซู (姑蘇山)
== วัฒนธรรมร่วมสมัย ==
ปี 1997 ลู่ซู่หมิง ผู้ซึ่งเคยรับบทเป็นกวนอู ในเรื่อง สามก๊ก ในปี 1994 ได้รับบท อู๋ จื่อซฺวี ในเรื่อง ซุนหวู่ ตำราพิชัยสงคราม
== แหล่งข้อมูลอื่น ==
The Story of Ng Gee Sui
Biography of Wu Zixu, Shiji Vol. 66, in Chinese (Wikisource)
เลียดก๊ก ฉบับหอสมุดวชิรญาณ ตั้งแต่ตอนที่ 71 ถึง 83
นักการเมืองจีน
บุคคลที่เกิด 484 ปีก่อนคริสตกาล
บุคคลในยุคราชวงศ์โจว
ท่าอากาศยานฮาจิโจจิมะ

ท่าอากาศยานฮาจิโจจิมะ    เป็นท่าอากาศยานท้องถิ่น รองรับเที่ยวบินภายในประเทศ ที่ตั้งอยู่เกาะฮาจิโจ มหานครโตเกียว
== อ้างอิง ==
ฮาจิโจจิมะ
การขนส่งในโตเกียว
สิ่งก่อสร้างในโตเกียว
อติรุจ กิตติพัฒนะ

อติรุจ กิตติพัฒนะ ชื่อเล่น แคน เกิดวันที่ 8 พฤษภาคม พ.ศ.2534 ที่จังหวัดสุโขทัย เป็นที่รู้จักกันจากการแข่งขันรายการ เดอะสตาร์ ค้นฟ้าคว้าดาว ปี 8
จากนั้นก็เริ่มเข้าวงการบันเทิงอย่างเต็มตัว มีทั้งผลงานเพลง งานแสดง พิธีกร ก่อนจะผันตัวเริ่มต้นเป็นผู้ประกาศข่าวช่องวัน31 ปัจจุบันเป็นผู้ประกาศข่าวช่อง 3
== ประวัติ ==
อติรุจ กิตติพัฒนะ ชื่อเล่น แคน เกิดวันที่ 8 พฤษภาคม พ.ศ.2534 ที่จังหวัดสุโขทัย ด้านการศึกษา จบการศึกษาระดับมัธยมศึกษาจากโรงเรียนสวรรค์อนันต์วิทยา ระดับปริญญาตรี คณะการสื่อสารมวลชน สาขาการประชาสัมพันธ์และการโฆษณา มหาวิทยาลัยเชียงใหม่ เป็นที่รู้จักกันจากการแข่งขันรายการ เดอะสตาร์ ค้นฟ้าคว้าดาว ปี 8 ได้รับตำแหน่งรองชนะเลิศอันดับ 3 จากนั้นก็เริ่มเข้าวงการบันเทิงอย่างเต็มตัว มีทั้งผลงานเพลง งานแสดง พิธีกร ก่อนจะผันตัวเริ่มต้นเป็นผู้ประกาศข่าวช่องวัน31 ปัจจุบันเป็นผู้ประกาศข่าวช่อง 3
== ด้านชีวิตวงการบันเทิง ==
ด้านชีวิตในวงการบันเทิง แคน อติรุจ เคยประกวดเดอะสตาร์มาแล้วถึง 2 ครั้ง ในเดอะสตาร์ปี 6 และเดอะสตาร์ปี 7 แต่ผ่านได้แค่รอบ 20 เท่านั้น จนกระทั่งตัดสินใจมาประกวด เดอะสตาร์ปีที่ 8 อีกครั้ง ได้รับตำแหน่งรองชนะเลิศอันดับ 3 ต่อมาได้เข้าวงการบันเทิงอย่างเต็มตัว มีผลงานเพลง งานแสดง ก่อนจะผันตัวเป็นผู้ประกาศข่าว และพิธีกรอย่างเต็มตัว ปัจจุบันเป็นผู้ประกาศข่าวช่อง 3
== ด้านชีวิตส่วนตัว ==
ด้านชีวิตส่วนตัว แคน อติรุจ หนุ่มที่ไม่เคยหยุดพัฒนาตัวเอง จนกระทั่งมาเอาดีทางด้านงานผู้ประกาศข่าว พิธีกร ยิ่งทำให้แคน ฝึนฝนฝีมือและพัฒนาตัวเอง จนสกิลมีเพิ่มมากขึ้นเรื่อย ๆ ถึงขั้น หนุ่ม กรรชัย กำเนิดพลอย วางใจให้แคนนั่งเก้าอี้ผู้ดำเนินรายการ โหนกระแส แทนหนึ่งเทป
== ผลงานละครโทรทัศน์ / ซีรีส์ ==
ปี 2555
ลูกพี่ลูกน้อง รับบท แม็ค
ปี 2559
เราเกิดในรัชกาลที่ ๙ เดอะซีรีส์ รับบท ทหารในขบวนหมอหลวง (ตอน ชีวิตเพื่อให้)
ปี 2560
เธอคือพรหมลิขิต รับบท ผู้ประกาศข่าว ONE NEWS
ปี 2561
ขุนปราบดาบข้ามภพ รับบท ผู้ประกาศข่าวช่องวัน
กาหลมหรทึก (กา-หน-มะ-หอ-ระ-ทึก) รับบท นายเฟื้อง นรชัย (วัยหนุ่ม)
รักล้นๆ คนเต็มบ้าน ตอนที่ 9 ตุ๋นจ๋าย่าขอโทษ และ ตอนที่ 17 มหันตภัยโซเชี่ยล รับบท นักข่าวช่องวัน (นักแสดงรับเชิญ)
ปี 2563
มงกุฎดอกหญ้า รับบท ผู้ประกาศข่าวเที่ยงช่องวัน
ปี 2565
สายลับลิปกลอส (นักแสดงรับเชิญ)
== การประกวด ==
เดอะสตาร์ ค้นฟ้าคว้าดาว ปีที่ 6
เดอะสตาร์ ค้นฟ้าคว้าดาว ปีที่ 7
เดอะสตาร์ ค้นฟ้าคว้าดาว ปีที่ 8 ตำแหน่งรองชนะเลิศอันดับ 3
== ผู้ประกาศข่าว ==
รายการข่าว ช่องวัน31
เช้าวันใหม่ ช่อง 3
ขันข่าวเช้าตรู่เสาร์อาทิตย์ ช่อง 3
เรื่องเล่าหน้าหนึ่ง ช่อง 3
เรื่องเด่นเย็นนี้ เสาร์-อาทิตย์ ช่อง 3
== ดีเจ ==
Greenwave106.5
== อ้างอิง ==
ผู้ประกาศข่าวช่อง 3
https://entertainment.trueid.net/detail/eX8M6jZ5oLAb ประวัติ แคน อติรุจ กิตติพัฒนะ - ข่าวบันเทิง - TrueID
entertainment
ภาลฎา ฐิตะวชิระ

ภาลฎา ฐิตะวชิระ (ชื่อเดิม : โสรญา ฐิตะวชิระ) เกิด 8 กุมภาพันธ์ พ.ศ. 2539 หรือชื่อเล่นว่า สไมล์ เป็นนักร้องและบิวตี้บล็อกเกอร์ชาวไทย มีชื่อเสียงมาจากการเข้าร่วมประกวดความสามารถในรายการ เดอะสตาร์ ค้นฟ้าคว้าดาว ปี 8 เมื่อ พ.ศ. 2555 โดยผ่านเข้ารอบ 8 คนสุดท้าย เป็นตัวแทนภาคกลาง และได้หมายเลขรหัสคือ 6 จบชั้นมัธยมศึกษาจาก โรงเรียนมัธยมสังคีตวิทยา สายวิทย์-คณิต ต่อมาระดับปริญญาตรีได้รับทุนความสามารถพิเศษ ด้านศิลปินจากมหาวิทยาลัยรังสิต โดยเข้าศึกษาที่ วิทยาลัยนิเทศศาสตร์ มหาวิทยาลัยรังสิต สาขาวิชาการภาพยนตร์และวิดิทัศน์ ภายหลังได้ย้ายมาจบการศึกษาระดับปริญญาตรีที่ คณะรัฐศาสตร์ มหาวิทยาลัยรามคำแหง ปัจจุบันกำลังศึกษาระดับปริญญาโทที่ คณะนิเทศศาสตร์ จุฬาลงกรณ์มหาวิทยาลัย
ปัจจุบัน ภาลฎามีช่อง ยูทูบของตัวเองว่า Smile Parada มีเนื้อหาเกี่ยวกับรูปแบบชีวิตของตน การสอนแต่งหน้า และการร้องเพลงคัฟเวอร์
== เดอะสตาร์ ค้นฟ้าคว้าดาวปี 8 ==
ภาลฎา ฐิตะวชิระ ได้เข้ามาประกวดรายการ เดอะสตาร์ ค้นฟ้าคว้าดาวปี 8 เป็นตัวแทนภาคกลาง ได้รับหมายเลขรหัส *6
=== เพลงที่ใช้ในการแข่งขัน ===
เพลงใช้ในรอบคัดเลือก
* เพลง "ผิดเพราะรัก" (กิ่ง เดอะสตาร์)
* เพลง "ครั้งหนึ่งเราเคยรักกัน" (ดา เอ็นโดรฟิน)
เพลงรอบ 22 คนสุดท้าย
* เพลง "คืนข้ามปี" (ดา เอ็นโดรฟิน)
เพลงที่อัดเสียงแนะนำตัว
* เพลง "การเดินทางที่แสนพิเศษ" (ดา เอ็นโดรฟิน)
สัปดาห์เปิดตัว
* เพลง "อย่าทำให้ฟ้าผิดหวัง" (ดา เอ็นโดรฟิน)
** คะแนนสะสม 26.76%
สัปดาห์ที่ 1 - เพลงฮิตในรอบปีที่ผ่านมา
* เพลง "อยู่ ๆ ก็มาปรากฏตัวในหัวใจ" (ลูกหว้า พิจิกา)
** คะแนนสะสมกลางสัปดาห์ 21.43%
** ได้คะแนน 100 เสียงในห้องส่ง 7
สัปดาห์ที่ 2 - เพลงแดนซ์
* เพลง "ยังโสด" (โอลีฟส์)
** คะแนนสะสมกลางสัปดาห์ 13.49%
** ได้คะแนน 100 เสียงในห้องส่ง 2
สัปดาห์ที่ 3 - เพลงลูกทุ่ง
* เพลง "ตั๊กแตนผูกโบว์" (เปาวลี พรพิมล)
** คะแนนสะสมกลางสัปดาห์ 22.51%
** ได้คะแนน 100 เสียงในห้องส่ง 4
สัปดาห์ที่ 4 - เพลงรุ่นพี่เดอะสตาร์ และ เพลงคู่ศิลปิน
* เพลง "รักแบบไม่ต้องแอบรัก" (นท เดอะสตาร์)
* เพลง "ชอบก็จีบ" ร้องคู่กับ เรืองฤทธิ์ ศิริพานิช (ริท เดอะสตาร์)
** คะแนนสะสมกลางสัปดาห์ 17.97%
** คะแนนจาก 100 เสียงในห้องส่ง 8
สมายด์ออกจากการแข่งขันในสัปดาห์ที่ 4 เนื่องจากมีคะแนนโหวตรวมน้อยที่สุด
* อำลาด้วยเพลง "สิ่งสำคัญ" (ดา เอ็นโดรฟิน)
== ผลงานเพลง ==
=== เพลงเดี่ยว ===
=== อัลบั้มพิเศษ ===
=== เพลงประกอบละคร ===
=== เพลงพิเศษ ===
=== มิวสิกวิดีโอ ===
== ผลงานการแสดง ==
=== ซิตคอม ===
=== ละครโทรทัศน์ ===
=== ภาพยนตร์สั้น ===
=== ภาพยนตร์ ===
=== โฆษณา ===
ครีมกันแดด Cute Press Pretty Genius Non-Chemical Sunscreen (ร่วมกับ เจ้านาย-จิณเจษฎ์ วรรธนะสิน)
== คอนเสิร์ต ==
== รางวัลที่ได้รับ ==
รองชนะเลิศอันดับสี่ (ที่ 5) รายการ The Star ค้นฟ้าคว้าดาว ปี 8
== อ้างอิง ==
เสริมทัพ"แผลเก่า"
ซิงเกิล จาก The star 8 โดดเด่น-ชัดเจน-แข็งแรง!
รับน้องใหม่ 'เดอะ สตาร์ 8' 
คลายร้อนจนได้เรื่อง!
ยังยิ้มได้ แม้ไม่ได้ไปต่อ พร้อมพัฒนาตัวเองถึงที่สุด!!! 
ๆ ชิด ๆ มีทแอนด์ กรี๊ด สมาย
The star 8 เพลงเดี่ยวสุดอิน เพลงคู่ศิลปินสุดยอด!
น้อมรับทุกความเห็น ใครไม่ชอบก็ไม่โกรธ
เศร้า ไม่ได้ไปต่อ 
Star 8 แอ็คสวยหล่อ ขึ้นปกนิตยสาร
== แหล่งข้อมูลอื่น ==
เฟซบุ๊คแฟนเพจ
อินสตาแกรมสมาย
เดอะสตาร์ ค้นฟ้าคว้าดาว
นักร้องหญิงชาวไทย
ศิลปินสังกัดจีเอ็มเอ็ม แกรมมี่
บุคคลที่ยังมีชีวิตอยู่
พุทธศาสนิกชนชาวไทย
กูดิสันพาร์ก

กูดิสันพาร์ก (Goodison Park) เป็นสนามฟุตบอลในเขตวอลตันของเมืองลิเวอร์พูล 2 ไมล์ (3 กม.) ทางเหนือของใจกลางเมือง เป็นสนามเหย้าของเอฟเวอร์ตันมาตั้งแต่ปี ค.ศ. 1892 และมีความจุทั้งหมด 39,414 ที่นั่ง
== แหล่งข้อมูล ==
Goodison Park at The Everton Collection
Goodison Park at TripAdvisor
สนามฟุตบอลในประเทศอังกฤษ
สนามฟุตบอลพรีเมียร์ลีก
สโมสรฟุตบอลเอฟเวอร์ตัน
สนามกีฬาในลิเวอร์พูล
สนามกีฬาฟุตบอลโลก 1966
ซามูเอล ริชาร์ด เดวีส์

ซามูเอล ริชาร์ด เดวีส์ (Samuel Richard Davies) เป็นนักฟุตบอลชาวอังกฤษในตำแหน่ง กองหน้า และเป็นผู้ร่วมก่อตั้งทีม เอซี มิลาน กับ เฮอร์เบิร์ต คิลปิน
โดยลูกชายของเขาคือ คาร์โล เดวีส์ ก็เป็นนักฟุตบอลของเอซี มิลานเช่นเดียวกัน
บุคคลที่เกิดในปี พ.ศ. 2410
นักฟุตบอลชาวอังกฤษ
ผู้เล่นเอซี มิลาน
บุคคลจากแมนเชสเตอร์
กองหน้าฟุตบอล
สนามกีฬายูเวนตุส

สนามกีฬายูเวนตุส (Juventus Stadium) หรือที่เรียกว่า สนามกีฬาอลิอันซ์ (Allianz Stadium) ด้วยเหตุผลด้านผู้สนับสนุน เป็นสนามฟุตบอล ที่ตั้งอยู่ในเมืองตูริน และเป็นสนามกีฬาเหย้าของสโมสรฟุตบอลยูเวนตุส โดยสนามแห่งนี้สร้างบนที่ตั้งเดิมของสตาดีโยเดลเลอัลปี สนามฟุตบอลประจำเมืองตูริน
== อ้างอิง ==
==แหล่งข้อมูลอื่น==
Official site 
Stadium picture 
ยูเวนตุส
สโมสรฟุตบอลยูเวนตุส
สนามกีฬาฟุตบอลชิงแชมป์แห่งชาติยุโรป 2032
นกโจรสลัด

นกโจรสลัด หรือ นกฟรีเกต เป็นนกทะเลขนาดกลาง-ใหญ่ ที่อยู่ในวงศ์ Fregatidae มีเพียงสกุลเดียวเท่านั้น คือ Fregata ในอันดับ Pelecaniformes อันดับเดียวกันกับนกกระทุง
มีรูปร่างโดยรวม คือ มีปากยาวกวางหัวและเป็นรูปทรงกระบอก ปลายจะงอยปากทั้งสองเป็นขอบแนวสบเรียบ รูจมูกเล็กลักษณะเป็นรองยาว ถุงใต้คางเล็กแต่พองออกได้ ปากยาวมาก ปลายปากแหลม ขนปลายปากเส้นสุดท้ายหรือเส้นนอกสุดยาวที่สุด หางเป็นหางแบบเว้าลึก มีขนหาง 12 เส้น แข็งเล็กและสั้น ประมาณ 1 ใน 5 ของความยาวปาก นิ้วยาว โดยมีนิ้วที่ 3 ยาวที่สุด ปลายนิ้วเป็นเล็บยาว เล็บหยัก มีพังผืดนิ้วเป็นแบบตีนพัดเต็ม แต่มักมีขนาดเล็กและเชื่อมเฉพาะโคนนิ้ว ตัวผู้และตัวเมียมีลักษณะและสีสันแตกต่างกัน ทำรังเป็นกลุ่มตามพุ่มไม้เตี้ย หรือตามโขดหิน หรือพื้นทราย วางไข่เพียงครอกละ 1 ฟอง เปลือกไข่สีขาว จะช่วยกันกกไข่ทั้งตัวผู้และตัวเมีย ลูกนกแรกเกิดมีสภาพเป็นลูกอ่อนเดินไม่ได้ ใช้เวลาประมาณ 5 เดือน ลูกนกที่จะเริ่มออกมาจากรังเกาะกิ่งไม้ แต่ก็ยังต้องอยู่ในความดูแลของพ่อแม่อีกนานนับปี
พบกระจายพันธุ์อยู่ในทะเลเขตร้อนและเขตอบอุ่นทั่วโลก
นกโจรสลัดจัดเป็นนกที่บินได้ ที่เมื่อกางปีกออกแล้วถือว่าเป็นนกจำพวกหนึ่งที่มีขนาดใหญ่ที่สุด เพราะกางปีกออกแล้วจะมีความยาวจากปีกข้างหนึ่งไปจรดอีกข้างหนึ่งประมาณ 70-100 เซนติเมตร และสามารถบินอยู่บนอากาศได้เป็นเวลาหลายวัน โดยไม่ต้องลงพื้นดิน เป็นนกที่ทรงตัวได้ดี เนื่อวงจากปีกมีขนาดใหญ่และหางในการรับน้ำหนัก และทรงตัว
นกโจรสลัดเป็นนกที่กินเนื้อเป็นอาหาร มีพฤติกรรมชอบโฉบขโมยปลาจากนกอื่น เช่น นกนางนวลเป็นประจำ อันเป็นที่มาของชื่อเรียก แต่บางครั้งก็จะโฉบจับเหยื่อจากน้ำด้วยตัวเอง แต่ไม่สามารถที่จะดำน้ำได้ เป็นนกที่หากินในเวลากลางวัน และนอนหลับพักผ่อนในเวลากลางคืน นอกจากนี้ยังกินอาหารอย่างอื่นได้ด้วย เช่น ลูกเต่าทะเลแรกฟัก เป็นต้น
เป็นนกที่มีความแตกต่างระหว่างเพศผู้และเพศเมียอย่างชัดเจน เพศผู้เมื่อถึงวัยเจริญพันธุ์จะมีถุงใต้คางสีแดงสดเห็นชัดเจน จนเป็นเอกลักษณ์ ซึ่งถุงนี้มีไว้เพื่ออวดเพศเมียในฤดูผสมพันธุ์ เพื่อดึงดูดความสนใจจากเพศเมีย โดยจะป่องหรือเป่าถุงนี้ให้พองขึ้น
นกโจรสลัดได้ถูกจำแนกออกเป็น 5 ชนิด ได้แก่ 
นกโจรสลัดแม็กนิฟิเชี่ยน (Fregata magnificens)
นกโจรสลัดเอสเซนเชี่ยน (Fregata aquila)
นกโจรสลัดเกาะคริสต์มาส (Fregata andrewsi)
นกโจรสลัดใหญ่ (Fregata minor)
นกโจรสลัดเล็ก (Fregata ariel)
พบได้ในประเทศไทย 3 ชนิด คือ นกโจรสลัดเกาะคริสต์มาส, นกโจรสลัดใหญ่ และนกโจรสลัดเล็ก โดยจะพบแถบหมู่เกาะและจังหวัดในภาคใต้ฝั่งทะเลอันดามัน เช่น อ่าวมาหยา หรือเกาะพีพี เป็นต้น นานครั้งจึงจะพบในแถบอ่าวไทย 
== อ้างอิง ==
==แหล่งข้อมูลอื่น==
อันดับนกกระทุง
นกแบ่งตามวงศ์
นกทะเล
นกที่พบในประเทศไทย
ถ้วยมิกกีเมาส์

ถ้วยมิกกีเมาส์ (Mickey Mouse cup) เป็นศัพท์ในวงการกีฬาฟุตบอล โดยเฉพาะฟุตบอลอังกฤษ มีความหมายในทางลบ หมายถึงรางวัล ลีก หรือรายการแข่งขันที่มีมาตรฐาน เงินรางวัล ความสำคัญ หรือศักดิ์ศรีที่ด้อยกว่า เมื่อเทียบกับทีมหรือรายการแข่งขันอื่น  ถูกใช้เป็นครั้งแรกในปี ค.ศ. 1977 โดยแฟนบอลสโมสรฟุตบอลลิเวอร์พูล ในเชิงเสียดสี ล้อเลียนแฟนบอลสโมสรฟุตบอลเอเวอร์ตัน คู่แข่งร่วมเมือง ที่ได้เข้าชิงชนะเลิศลีกคัพ   ในขณะที่ปีนั้นลิเวอร์พูลได้เข้าชิงชนะเลิศเทรเบิล 3 รายการใหญ่ คือ ยูโรเปียนคัพ, ฟุตบอลลีกดิวิชันหนึ่ง และเอฟเอคัพในฤดูกาลเดียวกัน เป็นการเปรียบเปรยว่ารายการแข่งขันของเอฟเวอร์ตันนั้นเหมือน "มิกกี้ เมาส์" หรือรายการสำหรับเด็ก
ในปัจจุบัน "ถ้วยมิกกีเมาส์" มักใช้เรียกรายการแข่งขันลีกคัพ โดยสโมสรฟุตบอลในระดับพรีเมียร์ลีก ซึ่งผู้จัดการทีมจะให้ความสำคัญกับการแข่งขันรายการอื่นมากกว่า และมักจัดผู้เล่นทีมสำรองให้ลงเล่นเป็นตัวจริง เพื่อหาประสบการณ์กับสโมสรที่ด้อยกว่า บางครั้งยังใช้ในการให้สัมภาษณ์สื่อในการทำสงครามจิตวิทยากับทีมคู่แข่งเมื่อทีมแพ้ ในเชิงแก้เกี้ยว ทำนองว่าไม่ให้ความสำคัญกับรายการนี้ และมุ่งหวังจะชนะรายการอื่น 
นอกจากความหมายในด้านกีฬาแล้ว มิกกีเมาส์ยังถูกเปรียบเปรยโดยนิตยสารแทบลอยด์ในอังกฤษ ในเชิงเสียดสีด้านการศึกษาในช่วงปลายทศวรรษ 1990  โดยกล่าวถึงมหาวิทยาลัยที่มีมาตรฐานการศึกษาด้อยกว่า และมีชื่อหลักสูตรในระดับปริญญาแปลกๆ เช่น "หลักสูตรเดวิด เบคแคม" , "หลักสูตรแฮร์รี พอตเตอร์"   หลักสูตรเกี่ยวกับกอล์ฟหรือการเล่นเรือใบ  โดยเรียกว่าเป็น  ปริญญามิกกีเมาส์ (Mickey Mouse degrees) โดย มหาวิทยาลัยมิกกีเมาส์ (Mickey Mouse university)
==อ้างอิง==
คำศัพท์กีฬา
ฟุตบอล
พระเอกใหญ่ ไหมไทย ใจตะวัน

คณะพระเอกใหญ่ ไหมไทย ใจตะวันเป็นวงดนตรีหมอลำไทย รับงานแสดงแบบสัญจร มีผู้สนับสนุนคือบริษัทจีเอ็มเอ็ม แกรมมี่ จำกัด(มหาชน) และเครื่องดื่มซูปเปอร์ลูกทุ่ง และอยู่ภายไต้สังกัดแกรมมี่โกลด์ ซึ่งในปี 2549-ปัจจุบัน เป็นปีทองของคณะพระเอกใหญ่ มีงานเพิ่มมากขึ้น มีคนในวงเยอะมากขึ้น รวมแล้วประมาณ 600 คน  และตั้งแต่ปี พ.ศ. 2551-ปัจจุบัน คณะพระเอกใหญ่ได้ทำการเปลี่ยนรูปแบบเวทีให้ยิ่งใหญ่ขึ้นกว่าเดิม โดยได้ทำหลังคาขนาดใหญ่ โดยขณะซ้อมวงหลังคาจะอยู่ในระดับเดียวกับเวที และพอเริ่มจะแสดงจะมีระบบไฮดรอลิกส์ และล้อขนาดเล็ก ดึงหลักคาให้ยกสูงขึ้น และมีจอสกอร์บอร์ดขนาดใหญ่ไว้ฉายภาพ และมีการปิดฤดูกาล ในช่วงฤดูฝน คือ พักการแสดง ระหว่างเดือน พฤษภาคม - กันยายน และเปิดฤดูกาลในช่วงฤดูหนาว
== นักร้องในวง ==
ไหมไทย ใจตะวัน
มนต์แคน แก่นคูน
รัชนก ศรีโลพันธุ์
ไผ่ พงศธร
ต่าย อรทัย
ไอดิน อภินันท์
ภู ศรีวิลัย
ศิริพร อำไพพงษ์ (รับเชิญ)
นีโน่ ปรีชา โพธิ์สุวรรณ
ปูเป้ ดาหลา ธัญญาพร
ไก่แก้ว ปิยะวงษ์
ไหมพรม ใจตะวัน
แฮ็ก เอกอมร
แซ็ก ปัญญา
น้องแนนกนกอร
น้องใหม่ พัชรี
ราชศักดิ์ ใจตะวัน
== อ้างอิง ==
== บรรณานุกรม ==
วงหมอลำยิ่งใหญ่ และทันสมัยที่สุดของไทย พระเอกใหญ่ ไหมไทย ใจตะวัน,สำนักพิมพ์ อัมรินทร์ พริตติ้ง,2553
ดุษฎีมาลา มาลากุล ณ อยุธยา

ท่านผู้หญิงดุษฎีมาลา มาลากุล ณ อยุธยา (สกุลเดิม ไกรฤกษ์, เกิด 4 กันยายน พ.ศ. 2447  — ถึงแก่อนิจกรรม 26 กรกฎาคม พ.ศ. 2540) เป็นธิดาของเจ้าพระยามหิธร (ลออ ไกรฤกษ์) กับท่านผู้หญิงกลีบ มหิธร (สกุลเดิม บางยี่ขัน)
== ประวัติ ==
ท่านผู้หญิง ดุษฎีมาลา ได้บันทึกในหนังสือเรื่องของคนห้าแผ่นดินถึงชื่อของท่านว่า "เมื่อคุณพ่อกลับจากสิงคโปร์แล้วจึงตั้งชื่อให้ฉันว่า ดุษฎีมาลา ตามชื่อเหรียญดุษฎีมาลา เข็มศิลปวิทยา ซึ่งท่านได้รับพระราชทานเป็นบำเหน็จ เมื่อสอบไล่ได้เป็นเนติบัณฑิตชั้นที่ ๑ คนแรกของประเทศไทย" ชื่อของท่านผู้หญิงที่ถูกต้องจึงเป็น ดุษฎีมาลา แต่ในประกาศหลายฉบับหรือบันทึกต่างๆ ได้เรียกชื่อท่านผู้หญิงอย่างลำลองว่า ท่านผู้หญิงดุษฎี
ต่อมาได้สมรสกับหม่อมหลวงปิ่น มาลากุล บุคคลสำคัญของโลกและศิลปินแห่งชาติ แต่ไม่มีบุตรธิดาด้วยกัน
นอกจากนี้ท่านผู้หญิงยังเคยเป็นผู้ถวายงานรับใช้ในตำแหน่งนางสนองพระโอษฐ์ในสมเด็จพระนางเจ้ารำไพพรรณี พระบรมราชินีในรัชกาลที่ 7
ท่านผู้หญิง ดุษฎีมาลาเป็นผู้ประพันธ์คำไหว้ครูที่ใช้อยู่ในปัจจุบันที่ว่า ข้าขอประณตน้อมสักการ  บูรพคณาจารย์ ผู้กอปรเกิดประโยชน์ศึกษา  ทั้งท่านผู้ประสาทวิชา   อบรมจริยา  แก่ข้าในกาลปัจจุบัน  ข้าขอเคารพอภิวันทน์  ระลึกคุณอนันต์  ด้วยใจนิยมบูชา   ขอเดชกตเวทิตา อีกวิริยะพา   ปัญญาให้เกิดแตกฉาน  ศึกษาสำเร็จทุกประการ   อายุยืนนาน  อยู่ในศีลธรรมอันดี ให้ได้เป็นเกียรติเป็นศรี   ประโยชน์ทวี   แก่ชาติและประเทศไทยเทอญ
== ถึงแก่อนิจกรรม ==
ท่านผู้หญิง ดุษฎีมาลา มาลากุล ณ อยุธยา ถึงแก่อนิจกรรมเมื่อวันที่ 26 กรกฎาคม พ.ศ. 2540 สิริรวมอายุได้ 92 ปี 10 เดือน พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินพระราชทานเพลิงศพเมื่อวันที่ 22 พฤศจิกายน พ.ศ. 2540 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
== เครื่องราชอิสริยาภรณ์ ==
== อ้างอิง ==
ราชสกุลมาลากุล
สกุลไกรฤกษ์
ท่านผู้หญิง
ชาวไทยเชื้อสายฮกเกี้ยน
บุคคลจากโรงเรียนราชินี
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายใน)
ผู้ได้รับเหรียญรัตนาภรณ์ ป.ป.ร.1‎
ผู้ได้รับเหรียญรัตนาภรณ์ ภ.ป.ร.2‎
ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
บุคคลจากเขตคลองสาน
จิบูตี (เมือง)

นครจิบูตี (Djibouti, جيبوتي, Ville de Djibouti) เป็นเมืองหลวงและเมืองใหญ่ที่สุดในสาธารณรัฐจิบูตี ชาติในจะงอยแอฟริกา ประชากรกว่าสองในสามของประเทศอาศัยอยู่ในเมืองนี้ มีการประเมินใน พ.ศ. 2552 ว่า จิบูตีมีประชากรอาศัยอยู่ 567,000 คน
จิบูตีเป็นถิ่นฐานที่ใหญ่ที่สุดริมอ่าวตาชูรา ตรงข้ามกับประเทศเยเมน ตั้งอยู่บนคาบสมุทรซึ่งแยกแอ่งนั้นกับอ่าวเอเดน
ฝรั่งเศสก่อตั้งนครจิบูตีขึ้นใน พ.ศ. 2431 ซึ่งในขณะนั้นพื้นที่นี้ยังไม่มีคนอยู่อาศัย อีกไม่กี่ปีให้หลัง ใน พ.ศ. 2439 ฝรั่งเศสได้ยกเมืองนี้ให้เป็นเมืองหลวงของเฟรนช์โซมาลิแลนด์
ด้วยมีอาคารและสิ่งปลูกสร้างจากต่างประเทศมากมาย จิบูตีจึงได้ถูกเปรียบเทียบกับถิ่นฐานยุโรป และอธิบายว่าเป็น "ฮ่องกงของฝรั่งเศสในทะเลแดง"
== อ้างอิง ==
เมืองหลวงในทวีปแอฟริกา
ประเทศจิบูตี
ฮาราเร

ฮาราเร (ก่อน พ.ศ. 2525 ชื่อ ซอลส์บรี) เป็นเมืองหลวงและเมืองใหญ่ที่สุดในประเทศซิมบับเว ใน พ.ศ. 2552 มีการประเมินประชากรไว้ที่ 1,606,000 คน โดยมี 2,800,000 คนในเขตปริมณฑล (พ.ศ. 2549) ในทางการปกครอง ฮาราเรเป็นนครอิสระมีฐานะเทียบเท่าจังหวัด เป็นเมืองใหญ่ที่สุดและศูนย์กลางการปกครอง พาณิชย์และการสื่อสารของประเทศซิมบับเว นครนี้เป็นศูนย์กลางการค้ายาสูบ ข้าวโพด ฝ้ายและผลไม้สกุลส้ม การผลิตมีทั้งสิ่งท่อ เหล็กกล้าและเคมีภัณฑ์ ตลอดจนมีการขุดทองในพื้นที่ ฮาราเรตั้งอยู่ที่ความสูง 1,483 เมตรจกระดับน้ำทะเล และภูมิอากาศจัดอยู่ในประเภทอุณหภูมิอบอุ่น
ฮาราเรเป็นที่ตั้งของมหาวิทยาลัยซิมบับเว สถาบันอุดมศึกษาใหญ่ที่สุดในซิมบับเว ซึ่งตั้งอยู่ที่ตีนเขาพลีเซนต์ ห่างจากใจกลางนครไปทางเหนือราว 6 กิโลเมตร
== หมายเหตุ ==
== อ้างอิง ==
== แหล่งข้อมูลอื่น ==
Official website
เมืองหลวงในทวีปแอฟริกา
เมืองในประเทศซิมบับเว